
ROZSUDOK V MENE SLOVENSKEJ REPUBLIKY Okresný súd Prievidza, sudkyňou Mg. Mariannou Haškovou, v právnej veci manžela: A. B., nar. XX.XX.XXXX, bytom C., D. E. X/X, právne zastúpeného JUDr. Zlaticou Hammerovou, advokátkou so sídlom Prievidza, Švéniho č. 4/A, proti manželke: F. B., nar. XX.XX.XXXX, bytom C., A. E. XXX/X, právne zastúpenej JUDr. Ivo Osvald, advokát so sídlom Zvolen, Trhová č. 1, o rozvod manželstva a úpravu rodičovských práv a povinností k maloletým deťom: A. B., nar. XX.XX.XXXX a F. B., nar. XX.XX.XXXX, obaja bytom C., A. E. XXX/X, zastúpené Úradom práce, sociálnych vecí a rodiny Prievidza ako kolíznym opatrovníkom, na čas po rozvode, takto rozhodol: I. Súd manželstvo A. B., nar. XX.XX.XXXX a G. F. B., H. I., nar. XX.XX.XXXX, uzavreté dňa 22.02.2014 v Handlovej zapísané v knihe manželstiev Matričného úradu Handlová, vo zväzku 15 ročník 2014 na strane 101 pod poradovým číslom 3 r o z v á d z a. II. Súd s c h v a ľ u j e rodičovskú dohodu: Maloletý A. B., nar. XX.XX.XXXX a maloletý F. B., nar. XX.XX.XXXX, sa na čas po rozvode zverujú do osobnej starostlivosti matky F. B., nar. XX.XX.XXXX s tým, že obaja rodičia sú oprávnení maloletého A. a maloletého F. zastupovať a spravovať ich majetok v bežných veciach. Otec A. B., nar. XX.XX.XXXX sa z a v ä z u j e prispievať na výživu maloletého A. B., nar. XX.XX.XXXX sumou 250,- eur mesačne a na výživu maloletého F. B., nar. XX.XX.XXXX sumou 250,- eur mesačne s účinnosťou od právoplatnosti rozhodnutia naďalej, ktoré je povinný platiť najneskôr do posledného dňa v mesiaci, ktorý predchádza mesiacu, za ktoré sa výživné poskytuje na účet matky. Stretávanie otca s maloletým A. B., nar. XX.XX.XXXX a maloletým F. B., nar. XX.XX.XXXX sa ponecháva na vzájomnú dohodu rodičov. III. Žiaden z účastníkov n e m á nárok na náhradu trov konania. odôvodnenie: 1. Tento rozsudok neobsahuje odôvodnenie podľa § 221 písm. a) CSP, nakoľko sa účastníci konania výslovne vzdali práva podať odvolanie po tom, čo bol na pojednávaní vyhlásený rozsudok za prítomnosti všetkých strán. Poučenie: Proti tomuto rozsudku odvolanie nie je prípustné, pretože sa účastníci konania práva podať odvolanie výslovne vzdali po vyhlásení rozhodnutia (§ 368 CSP).
Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP. Podľa § 27 ods. l Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Podľa § 27 ods. 2 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

